Nun sabemos a cencia cierta quála fui la prumer llingua falada nel territoriu que depueis acupará la llingua de la que tamos tratando. Nun sabemos y quiciáes nunca sepamos cúmu ye que falaban los prumeiros humanos capazes de falar, los Neanderthales que vivieran na península y en toda Eurásia enantias de que chegaran l'"Homo sapiens"; tampoucu nun saberemos cúmu falonun los prumeiros puobros caçadores-recolectores que fiziorun pinturas rupestres, nin quála fui la llingua de los puebros megalíticos sobrotóu purque ningún d'estas cevilizaciones deixornun nada scritu; sabemos deillos pulas sues manifestaciones culturales, l'arte y l'arquiteutura…